Jan Wężyk

Jan Wężyk (født 1575 i  Wola Wężykowa i Polen, død 27. mai 1638 i Łowicz), var en polsk adelig katolsk erkebiskop og den polske kirkes primas.

Biografi
Jan Wężyk ble født i Wola Wężykowa. 

I 1619 ble han nominert av den Polske konge til biskop av Przemyśl, dette ble bekreftet av pave Paul V den 17. februar 1620. Senere samme år ble han bispeviet av Wawrzyniec Gembicki, erkebiskopen av Gniezno. Den 13. mai 1624 ble han utnevnt til biskop av Poznań og installert den 1. juli 1624. I 1626 ble han nominert av den polske konge til erkebiskop av Gniezno og den polske kirkes primas, og dette ble bekreftet av pave Urban VIII den 22. mars 1627.

Han var interrex i ni måneder etter kong Sigismund III Vasas død i 1632, før kongevalget som kåret Władysław IV Waza. Som interrex støttet han bestrebelsene for å forbedre prosedyrene for kongevalg. Han var politisk alliert med den polske dronningkonsort Konstanse av Østerrike, og tok del i reformen av kirkelige lover i Polen. 

Han forfattet Synodus provincialis Gnesnensis A.D. 1628 die 22 mai celebrata (1629), Synodus provincialis Gnesensis (1634), og Constitutiones Synodorum Metropolitanae Ecclesiae Gnesnensis Provincialium (1630).

Han forble erkebiskop av Gniezno og den polske kirkes primas til sin død 27. mai 1638.

Episkopalgenealogi
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk

Referanser

Eksterne lenker
 Virtual tour Gniezno Cathedral  
 Catholic-hierarchy.org 
List of Primates of Poland 

Polske katolske biskoper
Linjen Rebiba
Polske politikere
Personer fra  Łask fylke